《桐君》
元代·徐舫

古昔有仙君，结庐憩桐木。问姓即指桐，采药秘仙箓。

黄唐盛礼乐，曷去遁空谷。接迹许由俦，旷志狎麋鹿。

槲叶为制衣，松苓聊自服。山中谅不死，时有飞来鹄。

余欲访仙晴，云深不可躅。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。